Аԥсны акультуратә афиша: аспектакльқәеи хаҭалатәи ацәыргақәҵеи
© Sputnik / Томас Тхайцук Пустой театральный зал
© Sputnik / Томас Тхайцук
Аинформациатә маҵзуреи арадиои Sputnik Аԥсны есымчыбжьа ишәыднагалоит ареспубликаҿы имҩаԥысуа атеатртә қәгыларақәа, афилармониатәи аестрадатәи аконцертқәа, ацәыргақәҵақәа уҳәа жәпакы разгәаҭа.
Абҵара 6-12 рызтәи Аԥсны акультуратә афиша - Sputnik аматериал аҿы.
Sputnik
Акультуратә мчыбжь алагоит Аԥснытәи аҿар ртеатр иқәнаргыло аспектакль "Анаурқәа" (Дырмит Гәлиа) ала. Ақәыргыламҭа дырбахоит абҵара 6 асааҭ 19:00 рзы.
Искандер ихьӡ зху аурыс драматә театр аҿы:
абҵара 7, 8 асааҭ 19:00 рзы –аспектакль “Електра”,
абҵара 10 асааҭ 19:00 рзы - “Шәышықәса азаҵәра” (Габриель Гарсиа Маркес),
абҵара 12 асааҭ 19:00 рзы - акомедия “Аклиникатә хҭыс” (Реи Куни).
Ацәыргақәҵатә зал хадаҿы иаартызаауеит 60 усумҭа зҵазкуа асахьаҭыхыҩ-аграфик, апортретист, Аԥсни Урыстәылеи Рсахьаҭыхыҩцәа реидгыла алахәыла Руслан Чхамалиа хаҭалатәи ицәыргақәҵа. Ацәыргақәҵаа ус ауеит абҵара 10 рҟынӡа.